ออสซีบังคับกูเกิล-เฟซบุ๊กจ่ายเงินสื่อ
เมื่อวันที่ 20 เม.ย. นายจอช ฟรีเดนเบิร์ก รมว.คลังออสเตรเลีย ระบุว่า ในเดือน ก.ค.นี้ รัฐบาลจะเปิดเผยข้อบังคับใหม่ ที่จะทำให้บริษัทกูเกิลและเครือข่ายสังคมออนไลน์เฟซบุ๊ก ต้องจ่ายเงินชดเชยแก่สื่อท้องถิ่นออสเตรเลีย ในฐานะที่นำข่าวของสื่อเหล่านี้ไปใช้งานบนแพลตฟอร์มของตัวเอง ซึ่งรัฐบาลเห็นว่าไม่ยุติธรรม และนับตั้งแต่ปี 2557 จำนวนหนังสือพิมพ์และนักข่าวออนไลน์ลดลงถึง 20 เปอร์เซ็นต์ ขณะที่สองบริษัทยักษ์ใหญ่ดังกล่าวได้ค่าโฆษณาทางดิจิทัลไปจนหมดข้อบังคับดังกล่าวมีขึ้นหลังคณะกรรมการด้านการแข่งขันทางธุรกิจและผู้บริโภคออสเตรเลียมองว่าจำเป็นต้องปฏิรูประเบียบและข้อบังคับเรื่องแพลตฟอร์มดิจิทัลกันใหม่ เพื่อคุ้มครองธุรกิจในประเทศ ประกอบกับสถานการณ์ไวรัสโควิด-19 ได้ส่งผลกระทบต่อธุรกิจโฆษณาเช่นกัน โดยทั้งนี้ ชาวออสเตรเลียใช้กูเกิลและเฟซบุ๊กเฉลี่ย 30 นาทีต่อวัน และ 98 เปอร์เซ็นต์ ใช้กูเกิลค้นหาข้อมูลผ่านโทรศัพท์มือถือ นอกจากนี้ สำนักข่าวต่างประเทศรายงานด้วยว่า ก่อนหน้านี้รัฐบาลฝรั่งเศสได้สั่งให้บริษัทกูเกิลเจรจาจ่ายเงินกับบริษัทธุรกิจสื่อในประเทศ ฐานนำเนื้อหาไปใช้ ส่วนเมื่อปี 2557 กูเกิลได้สั่งปิดระบบข่าวสารกูเกิลในสเปน หลังเผชิญมาตรการคล้ายกันของรัฐบาลสเปน.
ในเดือน ก.ค.นี้ รัฐบาลจะเปิดเผยข้อบังคับใหม่ ที่จะทำให้บริษัทกูเกิลและเครือข่ายสังคมออนไลน์เฟซบุ๊ก ต้องจ่ายเงินชดเชยแก่สื่อท้องถิ่นออสเตรเลีย
ออสเตรเลีย,กูเกิล,เฟซบุ๊ก,สื่อท้องถิ่น,สังคมออนไลน์,รัฐบาลออสเตรเลีย,ข่าววันนี้